title: Id-Deċiżjoni tal-Kunsill tad- 9 ta' April 2001 li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim tas-Sħubija ACP-KE

text:
Avviż Legali Importanti

|

32001D0334

Official Journal L 120 , 28/04/2001 P. 0033 - 0035

		Id-Deċiżjoni tal-Kunsilltad- 9 ta' April 2001li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim tas-Sħubija ACP-KE(2001/334/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej,Wara li kkunsidra l-Ftehim tas-Sħubija ACP-KE iffirmat f'Cotonou (Benin) fit-23 ta' Ġunju 2000 kif diġà antiċipatament applikat bid-Deċiżjoni 1/2000 tal-Kunsill tal-Ministri ta' l-ACP-KE,Wara li kkunsidra l-Ftehim Intern dwar il-miżuri li se jittieħdu u l-proċeduri li se jimxu fuqhom għall-implimentazzjoni tal-Ftehim bejn l-Imsieħba ACP-KE, kif applikat proviżorjament bid-Deċiżjoni tar-Rappreżentanti tal-Gvernijiet ta' l-Istati Membri tat-18 ta' Settembru 2000, u, partikolarment, l-Artikolu 3 tagħha,Wara li kkunsidra l-proposta tal-Kummissjoni,Billi:(1) L-elementi essenzali mniżżlin fl-Artikolu 9 tal-Ftehim tas-Sħubija ACP-KE ġew miksurin bil-bidla mhux kostituzzjonali, tal-Gvern ta' Fiġi elett demokratikament u bit-tħassir tal-Kostituzzjoni ta' l-1997.(2) Konsultazzjonijiet taħt l-Artikolu 96 tal-Ftehim tas-Sħubija ACP-KE saru fid-19 ta' Ottubru 2000, fejn l-awtoritajiet ta' Fiġi spjegaw il-fehma tagħhom u għamlu mpenni speċifiċi partikolarment rigward il-kalendarju għal reviżjoni kostituzzjonali, is-seħħ ta' elezzjonijiet ħielsa u ġusti qabel l-aħħar ta' Ġunju 2002 u t-tressiq quddiem il-ġustizzja ta' dawk responsabbli għall-kolp ta' stat tad-19 ta' Mejju.(3) Elementi pożittivi riċenti ta' l-iżvilupp politiku ta' Fiġi għal ritorn lejn sistema demokratika li tkompli l-impenni ta' hawn fuq, ġew ikkunsidrati wkoll.(4) Il-gvern demokratiku ta' Fiġi għad irid jiġi kompletament stabbilit mill-ġdidIDDEĊIEDA DAN LI ĠEJ:Artikolu 1Konsultazzjonijiet mar-Repubblika tal-Gżejjer Fiġi taħt l-Artikolu 96(2)(c) tal-Ftehim tas-Sħubija ACP-KE huma hawnhekk konklużi.Artikolu 2Il-miżuri speċifikati fl-abbozz ta' ittra mehmuż huma hawnhekk adottati bħala miżuri xirqin fis-sens ta' l-Artikolu 96(2)(c) tal-Ftehim tas-Sħubija ACP-KE.Il-Kunsill għandu jħassar dawn il-miżuri meta jsiru elezzjonijiet ħielsa u ġusti u meta gvern leġittimu jieħu postu f'Fiġi, f'kondizzjonijiet li jiżguraw rispett għad-drittijiet tal-bniedem, prinċipji demokratiċi u r-regola tal-liġi.Din id-Deċiżjoni għandha tiġi reveduta fi żmien sitt xhur.Artikolu 3Din id-Deċiżjoni għandha sseħħ fid-data tal-pubblikazzjoni tal-Ġurnal Uffiċjali tal-Komunitajiet Ewropej.Magħmul fil-Lussemburgu, fid-9 ta' April 2001.F'isem il-KunsillIl-PresidentA. Lindh--------------------------------------------------ABBOZZ TA' ITTRA LILL-PRESIDENT TAR-REPUBBLIKA TAL-GŻEJJER FIĠIBrussel,…H.E. Mr Ratu Josefa ILOILOIl-President tar-Repubblika tal-Gżejjer FiġiGovernment HouseSUVA/FIJISinjur,L-Unjoni Ewropea tagħti l-aktar importanza lid-disposizzjonijiet ta' l-Artikolu 9 tal-Ftehim tas-Sħubija ACP-KE. Bħala elementi essenzali tal-Ftehim tas-Sħubija, ir-rispett għad-drittijiet tal-bniedem, istituzzjonijiet demokratiċi u r-regola tal-liġi huma l-bażi tar-relazzjonijiet tagħna.Għalhekk, l-Unjoni Ewropea kkundannat il-kolp ta' stat tad-19 ta' Mejju 2000 u wriet il-konċern kbir tagħha rigward il-ġrajjiet politiċi li ġraw wara f'Fiġi, iddispjaċiha għat-tneħħija tal-President Ratu Sir Kamisese Mara, il-ħtif u l-bdil mhux kostituzzjonali tal-gvern elett demokratikament, u t-tħassir tal-Kostituzzjoni ta' l-1997.Il-Kunsill ta' l-Unjoni Ewropea ddeċidea għalhekk, fl-4 ta' Awissu 2000, li jistieden l-awtoritajiet ta' Fiġi għal konsultazzjonijiet, bil-għan li s-sitwazzjoni tiġi assessjata fid-dettall u jinstab rimedju.Dawn il-konsultazzjonijiet saru fi Brussel fid-19 ta' Ottubru 2000. Kienu ndirizzati numru ta' kwistjonijiet importanti, u l-awtoritajiet ta' Fiġi, rappreżentati mis-Sur Kaliopate Tavola, Ministru ta' l-Affarijiet Barranin, Kummerċ Estern u Zokkor, tal-gvern temporanju ta' Fiġi, preżentaw il-fehma tagħhom u għamlu serje ta' mpenni li jikkonċernaw kalendarju għal reviżjoni kostituzzjonali, is-seħħ ta' elezzjonijiet ħielsa u demokratiċi fi żmien 18-il xahar u t-tressiq quddiem il-ġustizzja ta' dawk responsabbli għall-kolp ta' stat.Sussegwentament, il-ġrajjiet f'Fiġi ħadu xejra aktar pożittiva mix-xenarju ta' Ottubru 2000.L-Unjoni Ewropea tilqa' s-sentenza tal-Qorti ta' l-Appell fl-1 ta' Marzu 2001, li tgħid li l-Kostituzzjoni ta' l-1997 tibqa' l-ogħla liġi ta' Fiġi.L-Unjoni Ewropea tilqa' l-aħbar li se jsiru elezzjonijiet mill-25 ta' Awissu sa l-1 ta' Settembru 2001, taħt il-Kostituzzjoni ta' l-1997. Dawn l-elezzjonijiet, jekk isiru b'mod ħieles u imparzjali, għandhom jibnu l-pedamenti għat-tisħiħ mill-ġdid tad-demokrazija f'Fiġi f'perjodu ta' żmien speċifikat.Fid-dawl ta' dan ta' hawn fuq, l-Unjoni Ewropea ddeċidiet li tikkonkludi l-konsultazzjonijiet magħmulin taħt l-Artikolu 96 tal-Ftehim tas-Sħubija ACP-KE. L-Unjoni ddeċidiet li tieħu dawn il-miżuri addattati li ġejjin, fis-sens ta' l-Artikolu 96(2)(c) tal-Ftehim:- in-notifika tad-disa' allokazzjoni ta' l-EDF isseħħ meta jsiru elezzjonijiet ħielsa u imparzjali u jieħu postu Gvern leġittimu,- il-finanzjament u l-implimentazzjoni ta' programmi u proġetti ġodda taħt is-sitt, is-seba' u t-tmien Programm Indikattiv Nazzjonali ta' l-EDF ikomplu meta jsiru elezzjonijiet ħielsa u imparzjali u jieħu postu Gvern leġittimu.Proġetti kontinwi jkunu implimentati kif pjanati, skond il-prinċipju tan-newtralitaÌ ta' għajnuna Komunitarja, matul il-perjodu li jwassal għall-elezzjonijiet.Barra minn hekk, kontribuzzjonijiet għall-proġetti reġjonali, operazzjonijiet ta' natura umanitarja, koperazzjoni kummerċjali u preferenzi relatati mal-kummerċ se jkomplu bla ma jkunu affettwati biex jiġi żgurat li l-interessi ekonomiċi tan-nies ordinarji ta' Fiġi ma jkunux affettwati b'mod ħażin.L-Unjoni hija lesta wkoll biex tgħin lil Fiġi fir-ritorn tagħha lejn id-demokrazija.Meta jsiru elezzjonijiet ħielsa u imparzjali u meta Gvern leġittimu jieħu postu, f'kondizzjonijiet li jiżguraw rispett għad-drittijiet tal-bniedem, prinċipji demokratiċi u r-regola tal-liġi, il-miżuri ta' hawn fuq jiġu mħassra. Jiġri x'jiġri, l-Unjoni tagħmel reviżjoni ta' din id-deċiżjoni fi żmien sitt xhur.L-Unjoni Ewropea se tkompli tosserva l-ġrajjiet f'Fiġi, partikolarment dak li għandu x'jaqsam maż-żamma tal-liġi u l-ordni, il-kampanja elettorali, il-formazzjoni ta' Gvern leġittimu, u t-tressiq quddiem il-qorti tas-Sur George Speight u s-soċji tiegħu.L-Unjoni Ewropea tixtieq tagħmel enfasi mill-ġdid fuq ix-xewqa tagħha li tkompli d-djalogu politiku ma' Fiġi, fuq il-bażi tal-Ftehim tas-Sħubija ACP-KE.Dejjem Tiegħek,Ghall-Kummissjoni…F'isem il-Kunsill…--------------------------------------------------


title: Deċiżjoni tal-Kunsill tat-18 ta’ Lulju 2016 li taħtar membru u membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol għar-Rumanija

text:
               19.7.2016

               MT

               Il-Ġurnal Uffiċjali tal-Unjoni Ewropea

               C 261/2

         DEĊIŻJONI TAL-KUNSILL
   tat-18 ta’ Lulju 2016
   li taħtar membru u membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol għar-Rumanija
   (2016/C 261/03)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill tat-22 ta’ Lulju 2003 li tistabbilixxi Kumitat ta’ Konsulenza dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjonijiet tiegħu tal-24 ta’ Frar 2016 (2), il-11 ta’ April 2016 (3) u d-9 ta’ Ġunju 2016 (4) il-Kunsill ħatar il-membri u l-membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol għall-perijodu mid-29 ta’ Frar 2016 sat-28 ta’ Frar 2019.

               (2)

               Il-gvern tar-Rumanija ppreżenta nomini oħra għal tliet karigi li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħturin bħala membru u membri supplenti tal-Kumitat ta’ Konsulenza għas-Sigurtà u s-Saħħa fuq il-Post tax-Xogħol għall-perijodu li jintemm fit-28 ta’ Frar 2019:
   RAPPREŻENTANTI TAT-TRADE UNIONS

               Pajjiż

               Membru

               Membri supplenti

               Rumanija

               Is-Sinjura Mihaela DARLE

               Is-Sur Corneliu CONSTANTINOAIA
               Is-Sur Dumitru FORNEA

         Artikolu 2
   Il-Kunsill ser jaħtar f’data aktar tard il-membri u l-membru supplenti li għadhom ma ġewx innominati.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta’ Lulju 2016.

            Għall-Kunsill

            Il-President

         Gabriela MATEČNÁ

      (1)  ĠU C 218, 13.9.2003, p. 1.

      (2)  Id-Deċiżjoni tal-Kunsill tal-24 ta’ Frar 2016 li taħtar il-membri u l-membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol (ĠU C 79, 1.3.2016, p. 1).

      (3)  Id-Deċiżjoni tal-Kunsill tal-11 ta’ April 2016 li taħtar il-membri u l-membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol għall-Greċja, l-Ungerija u l-Iżvezja (ĠU C 130, 13.4.2016, p. 3).

      (4)  Id-Deċiżjoni tal-Kunsill tad-9 ta’ Ġunju 2016 li taħtar membru u membri supplenti tal-Kumitat ta’ Konsulenza dwar is-Sigurtà u s-Saħħa fuq il-Post tax-Xogħol għar-Rumanija (ĠU C 214, 15.6.2016, p. 2).


title: Deċiżjoni tal-Kunsill (UE) 2017/1346 tas-17 ta' Lulju 2017 dwar il-pożizzjoni li għandha tiġi adottata, f'isem l-Unjoni Ewropea, fis-sitt sessjoni tal-Laqgħa tal-Partijiet għall-Konvenzjoni ta' Aarhus rigward il-kawża ta' konformità ACCC/C/2008/32

text:
               19.7.2017

               MT

               Il-Ġurnal Uffiċjali tal-Unjoni Ewropea

               L 186/15

         DEĊIŻJONI TAL-KUNSILL (UE) 2017/1346
   tas-17 ta' Lulju 2017
   dwar il-pożizzjoni li għandha tiġi adottata, f'isem l-Unjoni Ewropea, fis-sitt sessjoni tal-Laqgħa tal-Partijiet għall-Konvenzjoni ta' Aarhus rigward il-kawża ta' konformità ACCC/C/2008/32
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fis-17 ta' Frar 2005, il-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali (1) (“il-Konvenzjoni ta' Aarhus”) ġiet approvata, f'isem il-Komunità Ewropea, permezz tad-Deċiżjoni tal-Kunsill 2005/370/KE (2).

               (2)

               L-Unjoni implimentat l-obbligi tal-Konvenzjoni ta' Aarhus fir-rigward tal-istituzzjonijiet u tal-korpi tagħha, notevolment permezz tar-Regolament (KE) Nru 1367/2006 tal-Parlament Ewropew u tal-Kunsill (3).

               (3)

               Skont l-Artikolu 15 tal-Konvenzjoni ta' Aarhus, il-Kumitat ta' Konformità tal-Konvenzjoni ta' Aarhus (“il-Kumitat”) ġie stabbilit, li għandu l-kompetenza li jeżamina l-konformità tal-Partijiet mad-dispożizzjonijiet tal-Konvenzjoni ta' Aarhus.

               (4)

               Fis-17 ta' Marzu 2017, l-Unjoni rċeviet il-konklużjonijiet fil-kawża ACCC/C/2008/32 rigward l-aċċess għall-ġustizzja fil-livell tal-Unjoni (“il-Konklużjonijiet”). Fil-paragrafu 123 tal-konklużjonijiet, il-Kumitat iddikjara li “il-Parti kkonċernata tonqos milli tikkonforma mal-Artikolu 9, il-paragrafi 3 u 4, tal-Konvenzjoni fir-rigward tal-aċċess għall-ġustizzja mill-membri tal-pubbliku minħabba li la r-Regolament ta' Aarhus u lanqas il-ġurisprudenza tal-Qorti tal-Ġustizzja tal-Unjoni Ewropea ma timplimenta jew tikkonforma mal-obbligi previsti f'dawk il-paragrafi.”

               (5)

               Il-korpi tal-Konvenzjoni ta' Aarhus ġew mgħarrfa bid-Dikjarazzjoni li l-Unjoni għamlet mal-firma u fejn tenniet waqt l-approvazzjoni tal-Konvenzjoni ta' Aarhus li “[f]il-kuntest istituzzjonali u ġuridiku tal-Komunità […] l-istituzzjonijiet Komunitarji ser japplikaw il-Konvenzjoni fi ħdan il-qafas tar-regoli eżistenti u futuri tagħhom dwar l-aċċess għad-dokumenti u regoli rilevanti oħra tal-liġi Komunitarja fil-qasam kopert mill-Konvenzjoni.”

               (6)

               Waħda mill-konklużjonijiet fil-kawża ACCC/C/2008/32, jiġifieri li l-Unjoni tonqos milli tikkonforma mal-paragrafi (3) u (4) tal-Artikolu 9 tal-Konvenzjoni ta' Aarhus, ġiet inkorporata fl-abbozz tad-Deċiżjoni VI/8f, li ser tiġi ppreżentata fis-sitt sessjoni tal-Laqgħa tal-Partijiet għall-Konvenzjoni ta' Aarhus li ser issir f'Settembru 2017 f'Budva, il-Montenegro.

               (7)

               Jenħtieġ li l-Unjoni tesplora modi u mezzi biex tikkonforma mal-Konvenzjoni ta' Aarhus b'mod li jkun kompatibbli mal-prinċipji fundamentali tal-ordni ġuridiku tal-UE u mas-sistema tagħha ta' stħarriġ ġudizzjarju.

               (8)

               Fid-dawl tas-separazzjoni tal-poteri fl-Unjoni, il-Kunsill ma jistax jagħti struzzjonijiet jew jagħmel rakkomandazzjonijiet lill-Qorti tal-Ġustizzja tal-Unjoni Ewropea (“il-Qorti tal-Ġustizzja”) rigward l-attivitajiet ġudizzjarji tagħha. Għaldaqstant, ir-rakkomandazzjonijiet fl-abbozz tad-Deċiżjoni VI/8f relatati mal-Qorti tal-Ġustizzja u mal-ġurisprudenza tagħha ma jistgħux jiġu aċċettati.

               (9)

               L-Unjoni tkompli tappoġġa b'mod sħiħ l-objettivi importanti tal-Konvenzjoni ta' Aarhus.

               (10)

               Jenħtieġ li l-Unjoni tiddetermina l-pożizzjoni li għandha tittieħed fis-sitt sessjoni tal-Laqgħa tal-Partijiet għall-Konvenzjoni ta' Aarhus fir-rigward tal-abbozz tad-Deċiżjoni VI/8f,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tittieħed mill-Unjoni fis-sitt sessjoni tal-Laqgħa tal-Partijiet għall-Konvenzjoni ta' Aarhus fir-rigward tal-abbozz tad-Deċiżjoni VI/8f dwar il-konformità tal-Unjoni mal-obbligi tagħha skont il-Konvenzjoni ta' Aarhus għandha tkun li taċċetta l-abbozz tad-Deċiżjoni VI/8f, soġġett:

               —

               għat-tħassir tal-aħħar parti tal-paragrafu 6 tal-abbozz tad-Deċiżjoni VI/8f u s-sostituzzjoni ta' “tapprova” bi “tieħu nota ta'”, sabiex il-paragrafu mbagħad jiġi jaqra kif ġej: “Tieħu nota tal-konklużjonijiet tal-Kumitat ta' Konformità fir-rigward tal-komunikazzjoni ACCC/C/2008/32 (parti II) li l-Parti kkonċernata tonqos milli tikkonforma mal-Artikolu 9, il-paragrafi 3 u 4, tal-Konvenzjoni.”;

               —

               għaż-żieda tal-kliem “tikkunsidra” wara l-kliem “Tirrakkomanda lill-Parti kkonċernata” fl-intestatura tal-paragrafu 7 tal-abbozz tad-Deċiżjoni VI/8f, li mbagħad ikun jaqra kif ġej: “Tirrakkomanda li l-Parti kkonċernata tikkunsidra li:”

               —

               għat-tħassir tal-kliem “lill-Qorti tal-Ġustizzja tal-Unjoni Ewropea” mill-punt (i) tal-paragrafu 7(b) tal-abbozz tad-Deċiżjoni VI/8f; u

               —

               għat-tħassir tal-punt (c) tal-paragrafu 7 tal-abbozz tad-Deċiżjoni VI/8f.

         2.   Emendi żgħar oħra f'konformità mal-approċċ ta' din id-Deċiżjoni jistgħu jiġu maqbula waqt il-koordinazzjoni fuq il-post u fid-dawl ta' negozjati possibbli dwar l-abbozz tad-Deċiżjoni VI/8f.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta' Lulju 2017.

            Għall-Kunsill

            Il-President

         T. TAMM

      (1)  ĠU L 124, 17.5.2005, p. 4.

      (2)  Id-Deċiżjoni tal-Kunsill 2005/370/KE tas-17 ta' Frar 2005 dwar il-konklużjoni, f'isem il-Komunità Ewropea, tal-Konvenzjoni dwar l-aċċess għall-informazzjoni, il-parteċipazzjoni pubblika fit-teħid ta' deċiżjonijiet u l-aċċess għall-ġustizzja fi kwistjonijiet ambjentali (ĠU L 124, 17.5.2005, p. 1).

      (3)  Ir-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU L 264, 25.9.2006, p. 13).